# name
El vocabulari del cos humà en llengües austronèsies

# metadata.dc.description[].value
Treballs Finals de Grau de Lingüística. Facultat de Filologia. Universitat de Barcelona, Curs: 2015-2016, Tutor: M. Carme Junyent. Director: M. Carme Junyent

# metadata.dc.description.abstract[].value
Quan aprenem una llengua entrem en contacte amb una nova concepció del cos humà: comencem a
aprendre el vocabulari de les parts del cos en aquest idioma i descobrim coses que són diferents de
la nostra llengua. Potser esteu aprenent rus i teniu una sorpresa quan veieu que рука (ruká) vol dir
alhora mà i braç, o quan estudieu les parts del cos en japonès coneixeu la paraula あし (ashi), que
inclou el peu i la cama. Altres persones s'han quedat de pedra en descobrir que l'ungla en xinès és
l'armadura del dit, ja que ungla es diu 指甲 (zhǐ jia): literalment zhǐ vol dir dit i jia vol dir armadura.
Si us atureu a pensar què voleu dir exactament amb la paraula dit, us adonareu que és un mot que
serveix per referirse
a vint parts del cos diferents: cinc extensions de la mà dreta, cinc extensions
de la mà esquerra, cinc extensions del peu dret i cinc extensions del peu esquerre. Com que és la
vostra llengua, no us sembla estrany, però si us ho mireu des de fora, podeu admetre que realment
és especial i us podeu començar a preguntar perquè és així. Segurament comencem a prendre
consciència d'aquest detall estudiant les parts del cos en anglès i adonantnos
que una cosa són els
fingers, situats a les mans, i una altra cosa diferent són els toes, situats als peus. Per alguna cosa, els
anglesos necessiten fer aquesta distinció i veuen aquestes parts més diferents de com les veieu.
Després de preguntarvos
com pot ser això, podeu mirarvosho
amb humor i preguntarvos
perquè
no tenim un nom diferent pels dits de la mà dreta, els de la mà esquerra, els del peu dret o els del
peu esquerre. I no podria existir una llengua que tingués un nom diferent per cada dit? Al capdavall
són parts diferents. O no?
Tots els humans, vinguem d'on vinguem, tenim en essència el mateix cos, el cos d'un ésser humà,
que s'assembla en més o menys mesura al cos dels animals. Tanmateix, el vocabulari del cos humà
de les diferents llengües del món ens demostra que els humans veiem el nostre cos de manera
diferent segons la nostra cultura. Com més diferent és la cultura, més diferent és el vocabulari del
cos humà. És precisament això el que volem investigar en aquest treball: com construeixen les
diferents llengües del món el vocabulari del cos humà. Però no treballarem amb totes les llengües
del món, sinó que ens centrarem en les llengües de la família austronèsia.

# metadata.dc.rights[].value
cc-by-nc-nd (c) Andreu Vaqué Villegas, 2016

# metadata.dc.source[].value
Treballs Finals de Grau (TFG) - Lingüística

# metadata.dc.title[].value
El vocabulari del cos humà en llengües austronèsies